ร้าน Kochi อยู่ใน Phothalai leisure park อยู่บนถนนเลียบทางด่วน ถ้ามาจากในตัวเมืองขึ้นทางด่วน มาลงที่ เกษตร-นวมินทร์ แล้วกลับรถใต้สะพานก่อนถึงถนนเกษตร-นวมินทร์ ขับมาอีกประมาณ 400 เมตร จะเห็นป้ายภาษาไทย "โพธาลัย" ก่อนถึงซอยโยธินพัฒนา 3 ที่จะต้องเลี่ยวเข้ามา เข้ามาในซอยอีกนิด มองทางด้านซ้ายจะเห็นป้อมที่มีป้ายภาษาอังกฤษ Phothalai ใหญ่มาก ก่อนถึงป้าย เลี่ยวซ้ายเข้ามาอีกนิด ทางเข้าจะอยู่ด้านขวา 

Phothalai เป็นสถานที่ที่เป็น destination ของครอบครัว อยู่กันได้ตั้งแต่เช้าจดเย็น ด้วยกิจกรรมต่างๆมากมาย เช่น กอล์ฟ ฟิตเนส ชกมวย สปา ทำผม เล่นเกมแจ่งรถ F-1 แบบเสมือนจริง ร้านอาหารญี่ปุ่นอร่อยๆที่วงในพามาให้ลองในวันนี้ (Kochi) และร้านอาหารจีน (Taverna) 

สำหรับอาหารที่จัดให้ลองในวันนี้ประกอบด้วย Appetizer Kanitobiko salad (สลัดปูหิมะ) อร่อยเพราะเนื้อปูหวาน  / Sashimi ปลาสามชนิด ซึ่งชิ้นใหญ่และสดมาก / ทูน่าซีสโรล ใครชอบครีมชีสไม่ควรพลาด / ปลาหิมะย่างซีอิ้ว เมนูนี้แนะนำสุดๆ กรอบนอกนุ่มใน รสชาติหวานเค็มกำลังดี / เทมปูระรวม แป้งกรอบ กุ้งสด น้ำจิ้มรสชาติพอดีมากๆ / อุด้งแกงกะหรี่ เมนูนี้ให้ไก่สะโพกทำ รสชาติน้ำออกหวานๆและกลิ้นเครื่องแกงกะหรี่ชัดมาก /ซุปหอยเชลล์ใช้หอยเชลล์ตัวใหญ่ ซุปได้ความหวานกลมกลอมเนื้อหอย / ตบท้ายด้วย ขนมอย่างพุดดิ้งชาเขียวและงาดำ ส่วนตัวชอบวิธีที่ present แต่ไม่ชอบ texture ของ งาดำ ผมว่ามันน่าจะอ่อนกว่านี้หน่อยครับ 

โดยรวมแล้ว ร้านอาหาร Kochi ให้บรรยากาศการทานอาหารญี่ปุ่นแบบ Highend ทึ่ดีครับ มองไปนอกหน้าต่างก็เห็นสีเขียวและน้ำตก อหารก็รสชาติดีครับ รักษาคุณภาพนี้ไว้หลังเปิดเป็นทางการด้วยนะครับ ขอบคุณ Photalai และ Wongnai ครับ

อาหารจานเด็ด: ปลาหิมะย่างซีอิ้ว
 
คะแนนตามหัวข้อ:
<บรรยากาศ> 8/10
<รสชาติ> 8/10 
<บริการ> 9/10
<ความเร็ว> -/10 วัดไม่ได้ครับ
<ความคุ้มค่า> -/10 ไม่ได้จ่ายครับ

สี่ดาวครึ่งครับ อร่อย บริการดี บรรยากาศดีครับ

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ